Koirasaari

Koirasaari (ruotsiksi Hundholmen) on entinen kesähuvilasaari Laajasalon lounaiskulmassa. Sen pinta-ala on 2,7 ha. Saaressa oli 1850-luvulta lähtien kalastajatorppa, joka 1880-luvulla uusittiin edustavaksi kesähuvilaksi monine huvimajoineen. Kesällä 1892 saaren edustalla törmäsivät toisiinsa höyrylaivat Ajax ja S/S Runeberg sillä seurauksella, että noin 40 henkeä hukkui. Vuonna 1928 saaren osti öljy-yhtiö Esso (entinen Nobel-Standard), joka 1950-luvun alussa rakensi saarelle öljysataman ja täytti saaren suurilla öljysäiliöillä. Samalla saari yhdistettiin penkereellä Laajasaloon. Nyt säiliöt on purettu ja Koirasaari odottaa asuntojen rakentajia.  Vuonna 2017 alueella säilytettävän vanhan laiturirakenteen päälle on valmistunut öljy-yhtiö St1:n edustussauna jonka on suunnitellut ARRAK Arkkitehdit

Lähteet

Kirjallisuutta 
 Strang, Jan. Saaristounelmia Helsingissä – Vartiosaaren ja Helsingin itäsaariston pienten saarten historia. – Helsinki, 2016. – ISBN 978-951-98135-2-3

Helsingin saaret
Laajasalo